വാഴത്തോട്ടത്തിലേക്കു വലിച്ചു കൊണ്ടു പോയി രക്ഷപ്പെടാന് ശ്രമിച്ചപ്പോള് മുഖത്ത് കല്ലിന് ഇടിച്ചു 21കാരി രക്ഷപ്പെട്ടത് സമീപത്തെ വീട്ടില് ഓടിക്കയറി: പീഡന ശ്രമം ചെറുക്കുന്നതിനിടെ പരിക്കേറ്റ പെണ്കുട്ടി കോഴിക്കോട് മെഡിക്കല് കോളേജില് കൊണ്ടോട്ടി: കൊട്ടൂക്കരയില് പട്ടാപ്പകല് കോളേജ് വിദ്യാര്ത്ഥിനിക്ക് നേരെ പീഡന ശ്രമംം. വീട്ടില് നിന്ന് കൊട്ടൂക്കര അങ്ങാടിയിലേക്ക് പോകുന്നതിനിടെ വഴിയില് കാത്തു നിന്നയാള് പെണ്കുട്ടിയെ വയലിലെ വാഴത്തോട്ടത്തിലേക്ക് പിടിച്ചു വലിച്ചു കൊണ്ടു പോയി. പകല് 12.45ഓടെയാണ് സംഭവം. കുതറി രക്ഷപ്പെട്ട വിദ്യാര്ത്ഥിനി തൊട്ടടുത്ത വീട്ടില് അഭയം തേടിയതോടെയാണ് രക്ഷപ്പെട്ടത്. 21കാരിയായ കോളേജ് വിദ്യാര്ത്ഥിനിയാണ് ആക്രമണത്തിന് ഇരയായത്. പെണ്കുട്ടി വയലിലൂടെ നടന്നു പോകുമ്ബോള് അക്രമി പിടിച്ചു വാഴത്തോട്ടത്തിലേക്ക് വലിച്ചു. കുതറിമാറി രക്ഷപ്പെട്ട പെണ്കുട്ടിയെ വീണ്ടും ആക്രമിക്കാന് ശ്രമിച്ചു. മുഖത്തു കല്ലുകൊണ്ടിടിച്ചു പരിക്കേല്പ്പിച്ചു. ഇതോടെ പെണ്കുട്ടി തൊട്ടടുത്ത വീട്ടിലേക്ക് ഓടിക്കയറുകയായിരുന്നു. പരിക്കേറ്റ പെണ്കുട്ടിയെ കോഴിക്കോട് മെഡിക്കല് കോളേജ് ആശുപത്രിയില് പ്രവേശിപ്പിച്ചു. പരിസരങ്ങളിലെ സി.സി.ടി.വി. ക്യാമറ ദൃശ്യങ്ങള് ഉള്പ്പെടെ ശേഖരിച്ച് പ്രതിക്കായി പൊലീസ് അന്വേഷണം തുടങ്ങി. പ്രതിയെന്നു സംശയിക്കുന്ന ആളുടെ ചെരിപ്പ് സംഭവസ്ഥലത്തുനിന്നു ലഭിച്ചു. മലപ്പുറത്തുനിന്ന് ഡോഗ് സ്ക്വാഡും വിരലടയാള വിദഗ്ധരും സ്ഥലത്തെത്തി തെളിവുകള് ശേഖരിച്ചു. പൊലീസ് നായ കൊട്ടൂക്കര ബസ് സ്റ്റോപ്പുവരെ മണംപിടിച്ചു പോയി. പ്രതി ബസ്സില്ക്കയറി രക്ഷപ്പെട്ടതായാണ് നിഗമനം. കൊണ്ടോട്ടി ഇന്സ്പെക്ടര് എം.സി. പ്രമോദിന്റെ നേതൃത്വത്തിലാണ് കേസന്വേഷണം. Stories you may Like